Správa zo služobnej cesty 
Účastník ZPC                   	
Meno, priezvisko, titul:	Beata Menzlová, Ing.
Oddelenie pre cudzie jazyky	
Zahraničná pracovná cesta	
Miesto konania – štát, mesto:	Rakúsko - Graz	
Organizátor:	ECML Graz	
Termín:	2 - 4. júna 2015	
Účel:	Workshop – Model Graz – CLIL (Das Grazer Modell)  
	
Rámcový program
2. júna 2015 – 3. júna 2015 Workshop k modelu CLIL
4. júna  - cesta domov 	
Stručný priebeh
V dňoch 2. - 3. Júna 2015 sa konal v Grazi na ECML  workshop, ktorého hlavnou témou  bolo integrované vyučovanie cudzieho jazyka a nejazykových predmetov (CLIL). Cieľom expertného tímu bol predstaviť výsledky výskumného projektu: „Diskurzná kompetencia a bilingválne vyučovanie prírodovedy: CLIL kompetencia pre úspešné učenie sa.“ V priebehu posledných troch rokov expertný tím vytvoril teoretické podklady k rozvíjaniu „pluriliterality“ v prírodovedných predmetoch (Sachfachpluriliteralität). Z tejto práce vznikla skupina Graz, tím medzinárodne uznaných expertov a učiteľov.
Prvý deň po predstavení činnosti ECLM mala pani Do Coyle prezentáciu o význame pluriliterality prírodovedných predmetov. Následne boli účastníkom predstavené materiály, ktoré boli pripravené  v spolupráci so študentmi a učiteľmi.    
Odborníci ako napr. Do Coyle nám prezentovali  základný rámec pre CLIL, ktorý pomenovali ho  Model Graz. Experti, ktorí model vypracovali zdôraznili, že hlbšie a pomalšie učenie sa je pre žiakov oveľa efektívnejšie.  Model Graz je možné aplikovať nielen pri rôznych učiacich sa, ale aj pri rôznych jazykových úrovniach. 
Po prezentácii  jednotlivých princípov Multilingválnej gramotnosti pre učenie sa  (PTL) sme boli rozdelení do 5 skupín. Každá skupina sa zaoberala jedným princípom. Cieľom bolo diskutovať o možnostiach využitia, návrhoch rozšírenia alebo úpravy.
Princípy: 
1. PTL - zamýšľanie sa nad vlastným učením sa  a plánovanie si svojho progresu učenia sa, pričom sa dôraz kladie na nasledovný postupne rozvíjajúci špirálovitý cyklus: Konať – organizovať – objasniť – argumentovať. Do tohto procesu je  možné vstúpiť v každej etape.
2. PTL – orientovanie sa na učiaceho
3. PTL – jadrom učenia je porozumenie jazyka tzv. languaging
4. PTL – hlboko ukotvené v kultúrnom kontexte
5. PTL – podporuje rozvoj a požaduje podporu pre porozumenie takzvaný "scaffolding"
Na konci každá skupina prezentovala svoje výsledky. 	
Očakávaný prínos
Workshop poskytol účastníkom ucelený pohľad o princípoch CLIL-u. Objasnil podstatu „pomalého“ učenia sa (učenie sa zamerané na kvalitu). Jasne stanovil a zadefinoval, prečo je „rýchle“ učenie sa (učenie sa zamerané na kvantitu)  neefektívne. Prečo je dôležité, aby sa žiaci  zaoberali určitou témou komplexnejšie, hľadali súvislosti a prepojenosť s reálnym svetom.
Ďalším prínosom bola ponuka zo strany expertného tímu, aby sa experimentálne školy zapojené do projektu experimentálneho overovania na Slovensku zúčastnili na overovaní pracovných materiálov z nejazykových predmetov.  Experti by učiteľov z experimentálnych škôl na Slovensku aj vyškolili.
Na medzinárodnom workshope sa zúčastnili odborníci skoro z celého sveta a veľkým prínosom boli diskusie a  výmeny názorov. 
	
Súhlasím so zverejnením správy. 	
Správu vypracoval: Ing. Beata Menzlová	
Dátum: 12.6.2015	
Správu schválil: Mgr. Petra Fridrichová, PhD., riaditeľka ŠPÚ